**Allied Forces Northern Europe** (AFNORTH), også kjent som **NATOs nordkommando**, var NATOs militære kommando for Nord-Europa og en del av Allied Command Europe fra 1951 til 1994. I tilfelle krig ville AFNORTH ha kommando over alle allierte styrker i Nord-Europa (Norge og Danmark), samt Tyskland nord for Elben/Hamburg og tilstøtende sjøområder.

Fra 1951 til 1954 lå hovedkvarteret for NATOs nordkommando i Oslo, og fra 1954 til 1994 på Kolsås leir i Bærum. HQ AFNORTH på Kolsås ble stengt 30. juni 1994, og erstattet av Allied Forces Northwestern Europe (AFNORTHWEST) på RAF High Wycombe i Storbritannia, mens Allied Forces Central Europe (AFCENT) i Brunssum i Nederland ble omdøpt til Allied Forces Northern Europe. AFNORTHWEST ble oppløst 3. mars 2000. I 2004 ble AFNORTH omdøpt til Joint Force Command Brunssum.

De viktigste underkommandoene til Allied Forces Northern Europe var Allied Forces North Norway, Allied Forces South Norway og Allied Forces Baltic Approaches (Karup).

Ledelse
-------

Allied Forces Northern Europe ble ledet av en stab på seks personer, hvor Storbritannia, Vest-Tyskland, USA, Danmark og Norge var representert.

Øverstkommanderende for AFNORTH var alltid en britisk general eller admiral, betegnet som CINCNORTH (Commander in Chief, Allied Forces Northern Europe).

Stabssjefen var ofte en tysk viseadmiral.

*Air Force Commander Northern Europe* var direkte underlagt CINCNORTH og var alltid en generalløytnant fra US Air Force. I tilfelle krig ville han ha kommando over alle luftstyrker i AFNORTHs område.

Ledelsen i AFNORTH bestod i tillegg av en landmilitær stedfortreder (*Land Deputy*), en sjømilitær stedfortreder (*Sea Deputy* eller *Naval Deputy*), og en luftmilitær stedfortreder (*Air Deputy*). Disse var ofte norske eller danske generalmajorer eller kontreadmiraler.

### Øverstkommanderende

* 1951–1953 Admiral Patrick Brind
* 1953–1956 General Robert Mansergh
* 1956–1958 Generalløytnant Cecil Sugden
* 1958–1961 Generalløytnant Horatius Murray
* 1961–1964 Generalløytnant Harold Pyman
* 1964–1967 Generalløytnant Robert Bray
* 1967–1969 General Kenneth Darling
* 1969–1972 General Walter Walker
* 1972–1974 General Thomas Pearson
* 1974–1977 General John Sharp
* 1977–1979 General Peter Whiteley
* 1979–1982 General Anthony Farrar-Hockley
* 1982–1986 General Richard Lawson
* 1986–1989 General Geoffrey Howlett
* 1989–1992 General Patrick Palmer
* 1992–1994 General Garry Johnson

### Stabssjefer

* ?–1959 K.C. Cooper (Storbritannia)
* 1959–1961 Generalmajor Christopher Welby-Everard (Storbritannia)
* ?–1965 Generalmajor R.G.F. Frisby (Storbritannia)
* 1965– Generalmajor William D.M. Raeburn (Storbritannia)
* 1970–? A. E. Younger (Storbritannia)
* 1972–1975 Generalmajor Peter Whiteley (Storbritannia)

### Stedfortredende stabssjefer

* 1961–? Generalmajor John Høgevold
* 1968–? Kontreadmiral Dagfinn Kjeholt
* ?–1971 Oberst Ole Tobias Mehn-Andersen
* 1974–1977 Generalmajor Sverre Bratland

### Landmilitære stedfortredere

* 1964–1971 Generalmajor Sigurd Sparr (Norge)
* 1971–1974 Generalmajor Ole Otto Paus (Norge)
* 1983–1985 Generalmajor Gunnar Helset (Norge)
* 1990–1993 Generalmajor Torkel Hovland (Norge)

### Luftmilitære stedfortredere

* ?–1969 Generalløytnant Erik Rasmussen (Danmark)
* 1969–? Generalløytnant Wilhelm Mohr (Norge), også nestkommanderende

### Sjømilitære stedfortredere

* ?–1969 Kontreadmiral G.H. Evans (Storbritannia)
* 1969–? Kontreadmiral Jørgen Petersen (Danmark)

Referanser
----------

1. ↑  *Aftenposten*. 1969-07-02. s. 8.

|  |  |
| --- | --- |
| Oppslagsverk/autoritetsdata | VIAF
 |